ԱՄՆ ռազմաօդային ուժեր

ԱՄՆ Ռազմաօդային ուժեր (USAF) ԱՄՆ զինված ուժերի ռազմաօդային մասը և մեկը յոթ Ամերիկյան զինված ծառայություններից։ Որպես ԱՄՆ բանակի մաս, ռազմաօդային ուժերը հիմնադրվել են 1947 թվականի սեպտեմբերի 18-ին։ Այն ԱՄՆ զինված ուժերի ամենաերտասարդ ճյուղն է և աշխարհի ամենամեծ և տեխնիկապես ամենազինված ռազմաօդային ուժերն են։ ԱՄՆ ռազմաօդային ուժերի հիմնական նպատակներն են ունենալ գերակշռող դիրք օդային տարածքում, իրականացնել հակաահաբեկչական գործողություններ, առավելագույնը կրճատել խաղաղ բնակչության կորուստները ավիահարվածների ժամանակ, հետախուզական բարձր ճշգրտություն և այլն։

Պատմություն

Երկրորդ համաշխարհային պատերազմ 
Մասնակցություն պատերազմական գործողություններին 1941-1945 թվականներին ԱՄՆ բանակի կազմում։ Այդ տարիներին ռազմաօդային ուժերը կորցրել են 41 575 ինքնաթիռ։ Պաշտոնական տեղեկություններով, ԱՄՆ տարածքում տեղի է ունեցել 52 651 ավիացիոն պատահար։

Մարդասիրական գործողություններ 
ԱՄՆ ռազմաօդային ուժերը մասնակցել են բազմաթիվ մարդասիրական գործողություններին, այդ թվում՝
 Babylift գործողություն (անօթևան երեխաների տարհանումը Հարավային Վիետնամից)
 Provide Hope գործողություն (մարդասիրական օգնության տեղափոխումը ԱՊՀ երկրներ)
 Provide Promise գործողություն (մարդասիրական օգնության տեղափոխումը Բոսնիա)
 Provide Relief գործողություն (մարդասիրական օգնության տեղափոխումը Սոմալի)
 Unified Assistance գործողություն (մարդասիրական օգնության տեղափոխումը այն երկրներ, որոնք 2004 թվականին տուժել են ցունամիից)։

Կառուցվածք 
ԱՄՆ ռազմաօդային ուժերի վարչական կառուցվածքը հաստատվում է սահմանադրության կողմից և ներառում է ռազմաօդային ուժերի նախարարությունը և շտաբը, 11 հիմնական հրամանատարություններ և հրամանատարական իրավունքներով 27 հաստատություն, այդ թվում 17 վարչություն, 7 կենտրոն և կենտրոնական ենթակայության 3 հաստատություն։

Ռազմաօդային ուժերի վարչական և քաղաքական ղեկավարությունն իրականացնում են ԱՄՆ ռազմաօդային ուժերի նախարար Դեբորա Լի Ջեյմսը (2013 թվականի դեկտեմբերի 20-ից)։ Ռազմաօդային ուժերի շտաբի պետ, գեներալ Մարք Ուելշը (2012 թվականի օգոստոսի 10-ից) իրավասություններ չունի անմիջական օպերատիվ կառավարման համար, սակայն պատասխանատու է ռազմաօդային ուժերի մարտական և կազմակերպչական պատրաստվածության վրա։ Ռազմաօդային ուժերի ղեկավարումն իրականացվում է ռազմաօդային շտաբի միջոցով, որը գտնվում է Պենտագոնում, Վիրջինիա նահանգի Արլինգտոն շրջանում։

Շտաբին են ենթարկվում ռազմաօդային հրամանատարությունը և անմիջական ենթակայության բաժինները։

Պատկերասրահ

Ծանոթագրություններ 

ԱՄՆ-ի զինված ուժեր